《舟次蜀山遇大风雨》
宋代·孙觌

阿香推雷车，蹑云捕黄蛇。打头风似箭，注面雨如麻。

篙师不改色，移舟并苍霞。结缆系桑本，小定起复挐。

畏途失九折，迷津悟三叉。谁知一笑中，平地有褒斜。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。